CELEX: 52004SC0521
Language: fi
Date: 2004-04-30 00:00:00
Title: Suositus: neuvoston päätös Euroopan kulttuuripääkaupunki -tapahtumasta vuodeksi 2007

Avis juridique important

|

52004SC0521

Suositus: neuvoston päätös Euroopan kulttuuripääkaupunki -tapahtumasta vuodeksi 2007  /* SEK/2004/0521 lopull. */  

Suositus: NEUVOSTON PÄÄTÖS Euroopan kulttuuripääkaupunki -tapahtumasta vuodeksi 2007(komission esittämä)PERUSTELUTEuroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 25. toukokuuta 1999 tehdyssä Euroopan parlamentin ja neuvoston päätöksessä 1419/1999/EY [1], vahvistetaan menettely, jolla Euroopan kulttuuripääkaupunki nimetään vuodesta 2005 lähtien.[1]  EYVL L 166, 1.7.1999, s. 1, jäljempänä "päätös".Päätöksen 2 artiklan mukaan kukin jäsenvaltio voi päätöksen liitteen I mukaisessa kronologisessa järjestyksessä vuorollaan ehdottaa jotain kaupunkia Euroopan kulttuuripääkaupungiksi.Asianomainen jäsenvaltio toimittaa yhden tai useamman ehdotuksen Euroopan parlamentille, neuvostolle, komissiolle ja alueiden komitealle viimeistään neljä vuotta ennen kuin kyseisen tapahtuman on määrä alkaa.Komissio kutsuu vuosittain koolle valintalautakunnan, jonka tehtävänä on antaa kertomus tehdystä yhdestä tai useammasta ehdotuksesta tämän toiminnan tavoitteet ja erityispiirteet huomioiden. Valintalautakunta koostuu johtavista riippumattomista henkilöistä, jotka ovat kulttuurialan asiantuntijoita. Valintalautakunta antaa kertomuksensa komissiolle, Euroopan parlamentille ja neuvostolle.Euroopan parlamentti voi antaa komissiolle lausunnon ehdotuksesta tai ehdotuksista kolmen kuukauden kuluessa siitä, kun kertomus on saatu. Vuoden 2007 osalta Euroopan parlamentti on nimenomaisesti ilmoittanut, ettei se aio antaa lausuntoa. [2][2]  Ks. Mietintö ehdotuksesta Euroopan parlamentin ja neuvoston päätökseksi päätöksen 1419/1999/EY muuttamisesta, esittelijä Michel Rocard, PE 334.052, perustelut, s. 10.Neuvosto nimeää valintalautakunnan kertomuksen perusteella annetusta komission suosituksesta asianomaisen kaupungin virallisesti Euroopan kulttuuripääkaupungiksi siksi vuodeksi, joksi sitä on ehdotettu.Lisäksi 4 artiklassa todetaan seuraavaa: "Euroopan unionin ulkopuoliset Euroopan maat voivat osallistua tähän toimintaan. Tällainen maa voi ehdottaa jotain kaupunkia yhdeksi Euroopan kulttuuripääkaupungiksi, ja sen olisi ilmoitettava ehdotuksestaan Euroopan parlamentille, neuvostolle, komissiolle ja alueiden komitealle."Luxemburg ehdotti ennen vuoden 2002 loppua 2 artiklan ja liitteen I mukaisesti Luxemburgin kaupungin nimeämistä kulttuuripääkaupungiksi (yhteistyössä Luxemburgin, Belgian, Ranskan ja Saksan raja-alueiden kanssa, "Grande Région").Vuotta 2007 käsittelevä valintalautakunta kokoontui ensimmäisen kerran 14. toukokuuta 2003 Brysselissä keskustelemaan Luxemburgin tekemästä ehdotuksesta.Valintalautakunta ei tässä vaiheessa voinut hyväksyä ehdokkuutta sellaisenaan, koska ehdotus oli kaikilla tasoilla liian ylimalkainen. Valintalautakunta antoi neuvoja ehdotuksen täydentämiseksi päätöksen 3 artiklassa ja liitteessä II vahvistettujen perusteiden mukaisesti. Se päätti kokoontua uudelleen, kun sille toimitetaan muutettu ehdotus.Romania ehdotti samanaikaisesti 4 artiklan mukaisesti Sibiuta.Valintalautakunta kokoontui 5. huhtikuuta 2004 tarkastelemaan kumpaakin ehdotusta. Se kuuli sekä Luxemburgin että Sibiun edustajia. Lautakunta toimitti kertomuksensa komissiolle 14. huhtikuuta 2004, ja komissio toimitti kertomuksen lautakunnan pyynnöstä muille toimielimille [3].[3]   Päätöksen artikla 4 ei edellytä valintalautakunnan arvioivan hakemuksia, jotka tulevat Euroopan unionin ulkopuolisita eurooppalaisista maista. Komission mukaan, valiolautakunnan arviointi myös näissä tapauksissa, on hyvän käytännön mukaista.Yleisen arvioinnin perusteella valintalautakunta suositti yksimielisesti Euroopan unionin toimielimille Luxemburgin nimeämistä Euroopan kulttuuripääkaupungiksi vuonna 2007 päätöksen 2 artiklan mukaisesti.Sibiun ehdotuksen osalta valintalautakunta toi kertomuksessaan esiin lukuisia ongelmia ja näkökohtia, jotka kaipaavat kohentamista päätöksessä vahvistettujen perusteiden mukaisesti: rakenteita on kehitettävä, viestintä- ja markkinointistrategia on otettava käyttöön, yhteistyötä on tehostettava Euroopan tasolla ja talousarvio on vahvistettava.Koska Luxemburg kuitenkin selvästi ilmoitti olevansa valmis auttamaan Sibiu/Hermannstadtia ohjelman kehittämisessä, valintalautakunta sopi siitä, että Sibiu/Hermannstadtin ehdotusta on syytä tukea ja suositti näin ollen, että Sibiun/Hermannstadtin osallistumista Euroopan kulttuuripääkaupunki -tapahtumaan vuonna 2007 tuettaisiin. Edellytyksenä on kuitenkin, että vuoteen 2005 mennessä saadaan toteutettua huomattavia parannuksia.Jotta parannusten toteuttaminen varmistettaisiin, valintalautakunta mainitsi kertomuksessaan, että se tarjoaa Sibiu/Hermannstadtin edustajille seurantatukea. Valintalautakunta haluaa tarjota kaupungin edustajille tilaisuuden uuteen tapaamiseen ensi vuoden helmikuussa tarjotakseen heille neuvojaan ja seuratakseen edistymistä.Komissio toimittaa näin ollen päätöksen 1419/1999/EY 2 artiklan 3 kohdan mukaisesti neuvostolle liitteenä olevan suosituksen Luxemburgin nimeämisestä. virallisesti Euroopan kulttuuripääkaupunki -tapahtumaan vuonna 2007.  Komissio ehdottaa myös, päätöksen 4 artiklan mukaisesti, että Sibiun kaupunki nimitetään Euroopan kulttuuripääkaupungiksi vuodeksi 2007. Komissio huomioi kuitenkin valintalautakunnan kertomuksen, jonka mukaan merkittäviä parannuksia on toteutettava vuoteen 2005 mennessä ja edellyttää että järjestäjät osallistuvat valintalautakunnan ehdottamaan seurantakokoukseen vuonna 2005.Suositus: NEUVOSTON PÄÄTÖS Euroopan kulttuuripääkaupunki -tapahtumasta vuodeksi 2007EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 25 päivänä toukokuuta 1999 tehdyn Euroopan parlamentin ja neuvoston päätöksen 1419/1999/EY [4] ja erityisesti sen 2 artiklan 3 kohdan ja 4 artiklan,[4]  EYVL L 166, 1.7.1999, s. 1.ottaa huomioon komissiolle, Euroopan parlamentille ja neuvostolle päätöksen 1419/1999/EY 2 artiklan 2 kohdan mukaisesti esitetyn, huhtikuussa 2004 annetun valintalautakunnan kertomuksen,ottaa huomioon komissiolta ----------------- 2004 saadun suosituksen,ON PÄÄTTÄNYT SEURAAVAA:1 artiklaNimetään Luxemburgin kaupunki Euroopan kulttuuripääkaupungiksi vuodeksi 2007 päätöksen 1419/1999/EY 2 artiklan 1 kohdan mukaisesti.2 artiklaNimetään Sibiun kaupunki Euroopan kulttuuripääkaupungiksi vuodeksi 2007 päätöksen 1419/1999/EY 4 artiklan mukaisesti.3 artiklaMolempien nimettyjen kaupunkien on toteutettava tarvittavat toimenpiteet päätöksen 1419/1999/EY 1 ja 5 artiklan panemiseksi tehokkaasti täytäntöön.Tehty Brysselissä [...] päivänä [...]kuuta [...].Neuvoston puolestaPuheenjohtaja